สวัสดีค่ะชื่อนงนุชคะ อายุ21ปีนน.60 สูง160ซม. เริ่มทานยาคุมแบบ28เม็นยี่ห้อแอนนี่ลิน มา1ปีคะ มีความผิดปกติเกิดขึ้นกับการกินยาคุมแผงล่าสุดคะ คือกินได้ประมาณเม็ดที่6 แต่ลืมกินเม็ดที่7จึงข้ามไปกินเม็ดที่8 ก่อนที่จะถึงเวลากินเม็ดที่8ได้มีเลือดสีคล้ำไหลออกมาคะ ไม่มากเท่าไหร่ แต่ไม่ได้หยุดยานะยังคงทานเม็ดที่8แหละ9ต่อคะ เลือดไหลมาเข้าวันนี้วันที่3แล้วคะ อยากทราบว่าควรทำอย่างไรดีคะ ? รบกวนด้วยนะคะ ขอบคะ.
สวัสดีค่ะ โดยปกติ หากลืมทานยาคุมกำเนิดไป 1 เม็ด ก็ให้รีบทานเม็ดที่ลืมทันที่ทีนึกได้ และทานเม็ดที่ต้องทานในวันนั้นตามเวลาเดิมปกติ ซึ่งจะเท่ากับทานไป 2 เม็ดใน 1 วัน หากทำเช่นนี้ ก็จะทำให้ประสิทธิภาพในการป้องกันการตั้งครรภ์แทบไม่ลดลง แต่หากไม่ได้ทำดังกล่าว ประสิทธิภาพก็จะลดลงไปบ้าง แต่ก็ไม่มากนักค่ะสำหรับเลือดที่ออกจากช่องคลอดปริมาณเล็กน้อย ก็น่าจะเกิดจากผลของการลืมทานยาคุมไป 1 วันได้ ไม่ได้อันตรายอะไร แนะนำให้สังเกตอาการไปก่อนค่ะ หากหลังจากนี้ ทานตรงเวลาทุกวันไม่ลืมอีก เลือดก็จะค่อยๆ น้อยลงจนหยุดไหลไปเองค่ะ แต่หากเลือดที่ออกมีปริมาณมากขึ้นเรื่อยๆ ไม่หายไป หรือมีปวดท้องน้อยมากร่วมด้วย ก็ควรไปพบแพทย์เพื่อตรวจหาสาเหตุค่ะ เช่น มีการตั้งครรภ์แล้วมีภาวะแทรกซ้อนเกิดขึ้น มีมดลูกอักเสบ เป็นต้น